open-index/open-wikipedia-markdown huggingface dataset:
Uganda

**Republik Uganda** nopo nga iso pogun di tidak berpantai id Afrika Timur, i miwolit miampai do Kenya id timur, Sudan id utara, Republik Demokratik Congo id barat,Rwanda id barat daya, om Tanzania id selatan. Boogian selatan do pogun nopo diti nga kapahangkum soboogian tagayo Tasik Victoria, id nombo do Uganda nopo diti nga misampaping miampai do Kenya om Tanzania. Nopungaranan o pogun Uganda diti mantad polinta Buganda i kapahangkum soboogian do tionon selatan do pogun id nombo do poinsuang no o tama pogun Kampala.

## Nuut

## Sukuon
Tunku Azizah Aminah Maimunah Iskandariah

**Tunku Azizah Aminah Maimunah Iskandariah binti Almarhum Sultan Iskandar Al-Haj** nopo nga nolodi ontok 05 Magus 1960. Isido nopo nga Tengku Ampuan Pahang ko-5 om Raja Permaisuri Agong ko-16. Isido nopo nga rani di Al-Sultan Abdullah Ri'ayatuddin Al-Mustafa Billah Shah.

## Koposion Pogulu
Nosusu i Tunku Azizah ontok tadau Kurudu, 5 Magus 1960 Masihi, kopihondot 11 Safar 1380 Hijrah id Istana Bukit Stulang, Johor Bahru om tanak kotolu mantad apat mogiobpinai om molohing nopo disido nga i Sultan Iskandar ibni Sultan Ismail miampai sawo dau, Enche’ Besar Hajah Kalsom. Isido nopo nga kiraha milongot Etnik Melayu om Orang Inggeris. Tabang nopo disido nga Sultan Johor ii no Sultan Ibrahim ibni Almarhum Sultan Iskandar.

Minongimpuun i Kebawah Duli Paduka Baginda Tunku Azizah do sinikulan id Sekolah Taman Kanak-kanak Tunku Ampuan Mariam Johor Bahru (1962-1966). Sumusuhut, pinotilombus disido o pondidikan id Sekolah Perempuan Rendah Sultan Ibrahim om nakaanu pondidikan pintangaan id Sekolah Tun Fatimah (1973-1979), koduo-duo nopo dii nga hilo Johor Bahru. Id pialatan toun 1980 gisom 1986, nakatanud isido mogikaakawo o kursus miagal do Maktab Perguruan Temenggong Ibrahim, Johor Bahru om Kursus Sains Politik om Kemasyarakatan id Universiti Kebangsaan Singapura.

Ointutunan nogi i KDYMM Tunku Azizah gama rahi disido id gana mogonsok om nokoumbal minapalabus buuk resipi sondii, "Air Tangan Tengku Puan Pahang" (dinondo nopo di nga "Air Tangan Tengku Ampuan Pahang") om "Masakan Tradisional Pahang". Insaru nogi isido mongoi kakap om mogonsok montok *mangsa-mangsa* luyud id Pahang.

## Sukuon
Tunturu

**Tunturu** nopo nga boogian tinan it poingundul id tompok do longon. Kogumuan tulun kitunturu do limo id longon. ngaran do tunturu diti nopo nga:
# Gondohing
# Tuntuduk
# Balanat
# Randawi
# Nanangkis
Uhu di nuru do haro id Wikipedia

## Kointutunan kokomoi koposion tulun

## Filosofi om Psikologi
### Filosofi
### Psikologi
## Ugama
### Ugama id pogintangan do pomogunan
## Boros om koilaan literasi
## Sains
## Teknologi
## Koinusan om pinguyatan
## Sastara om Geografi
### Sastara
#### Pra-sajara om pomogunan digulu-gulu
#### Zaman pintangaan om zaman moden
#### Moden
### Geografi
#### Benua om pogun
#### Pogun
#### Kakadayan
#### Waig
#### Nulu om gana ogis
Ukintob

Ukintob (mantad uk- (gana' ponoriukan) om intob) nopo nga' iso' gana' kokomoi do pongintaban, om pongimurian do pomusarahan au kitinan. Gana' nokomoi bilangon sumili piipiro raan tagayo irad ukhumtob (algebra), uksimban (calculus) om ukrosinan (geometry).
Unduk Ngadau

**Unduk Ngadau** nopo nga' sumuku kumaa sunduan Huminodun. Unduk Ngadau naanu mantad boros "tunduk tadau" toi ko' "runduk tadau" ii kirati do "sumandak di nakaanu mahkota binabang do ”.

Noroitan do kalapas pinolubuk i Huminodon di Kinoingan, kalapas turu tadau, minimbulai i Unduk Ngadau mantad *kakanan* om notumboyo sabaagi do kokiikitanan sunduan di Huminodun. Unduk Ngadu nogi nga' roitan sabaagi do tulun di kumoiso minonuduk do Bobohizan kokomoi rinait ii powonsoyon kasari gisom dinondo.

Mantad dii, gunoon o boros Unduk Ngadau montok popokito kolunduson om kogingohon boros di Huminodun. Piboian Unduk Ngadau diti pohoroon antakan do karamayan Tadau Kaamatan monikid 31 Mikat id KDCA.

Montok do toun 2024 nopo nga ii nakalantoi sabaagi do Unduk Ngadau Kaamatan Nazatan Pogun nopo nga ii tati Hyellene Danius, mobi mantad watas Inanam id Diwan KDCA, Penampang, Sabah. 

## Sanarai nakalantoi mantad di toun 1960 gisom baino

Ilo nopo nga' sanarai do Nakalantoi **Gelaran Unduk Ngadau** mantad toun 1960 gisom baino.

## Sanarai Nakalantoi Kumoduo gisom Kumoturu

## Galeri Ratu Unduk Ngadau Kaamatan

Galeri Ratu Unduk Ngadau Kaamatan 


 "6" 
 "160" 
 "160" 




## Ginumu Nakalantoi Tumanud Watas om Kinoyonon Porwakilan

## Sukuon
United Kingdom

**United Kingdom** nopo nga Karajaan Koisaan Great Britain om Koibutan Ireland. United Kingdom toi ko onibahan sabaagi **UK** nogi nga iso karajaan kidaulat it pointanid mantad Tanah Tagayo Eropah. UK nopo nga iso bansa kopulauan i mombontuk do iso kopulauan mantad do Great Britain, boogian timur rahat pulau Ireland, om soginumu tagayo nopo nga pulau-pulau tokoro kohompit no do Isle of Man om Kepulauan Channel om Wilayah Labus do Negeri British.
Universiti

**Universiti** ( [u.ni.vĕr.si.ti] , ) toi ko' **universitas** ([u.ni.vĕr.si.tas], ) nopo nga iso institusi pondidikan akawas om ponoriukan i manahak do gaa Ijazah akademik id mogisuusuai o taang om gana.

Ogumu no i minonimpuun do koinanon pondidikan takawas miagal diti id Pomogunan Laid lobi kopio id Asia om Afrika. Sundung do ingkaa, sistom institusi moden i lobi ointutunan timpu baino nopo nga nokoimpuun ontok Zaman Pertengahan id Eropah loolobi id Itali id nombo tinuridong ii montok no do puru agamawan om pendeta ontok dii.

## Sukuon
Universiti Carnegie Mellon

**Universiti Carnegie Mellon** (**CMU**) ialah universiti penyelidikan Universiti swasta yang berpusat di Pittsburgh, Pennsylvania.**Universiti Carnegie Mellon** (**CMU**) nopo nga universiti ponoriukan :ms:Universiti_swasta di poinlongkod id Pittsburgh, Pennsylvania. Pinoimagon di Andrew Carnegie ontok toun 1900 sabaagi **Sikul Teknikal Carnegie**, nosiliu o universiti dii do Institut Teknologi Carnegie ontok toun 1912 om tuminimpuun manahak do apat toun degree. Ontok toun 1967, Institut Teknologi Carnegie miamung miampai Institut Ponoriukan Perindustrian Mellon montok momolodi Universiti Carnegie Mellon. Miampai kampus utama nopo nga 5km mantad Downtown Pittsburgh nga nokoburu kumaa universiti sompomogunan miampai lobi ko 12 panahakan ijazah id onom benua, poinhangkum kampus id Qatar om Silicon Valley, om lobi ko' 20 pogilangan ponoriukan.
Universiti Putra Malaysia

**Universiti Putra Malaysia** (UPM, i nopo di pogulu nga ointutunan sabaagi **Universiti Pertanian Malaysia**) tinuridong ontok 29 Gumas 1971, asil piniomungan do Fakulti Pomutanaman Universiti Malaya om Kolej Pomutanaman Malaya Serdang. Nokoimpuun o universiti diti miampai tolu o Fakulti ii nopo ng Fakulti Pomutanaman, Fakulti Perhutanan om Fakulti Kedoktoran Veterinar om Sains Penternakan. Nokotindohoi ii sabaagi iso Universiti tradisional i pointarad do pondidikan ijazah koiso, ponoriukan id suang gana pomutanaman om gana di mionit.

Kiwaa duo kampus do UPM, ii no kampus oponsol id Serdang, Selangor, i manahak pondidikan taang ijazah sarjana muda, sarjana, om PhD, om ii nopo tiso nga kampus cawangan id Bintulu, Sarawak, i manahak pondidikan taang diploma gisom PhD.

Ontok 3 Ngiop 1997, naalanan o ngaran Universiti Pertanian Malaysia kumaa Universiti Putra Malaysia, kopihuyud do koburuon UPM i manahak mogisuusuai program id suang gana Sains komputer, pongusapan, Seni bina om suusuai po.

UPM nopo nga iso mantad 5 universiti id Malaysia i kitaraf do universiti ponoriukan. UPM nopo nga id taang ko-158 tumanud kootuson di pinaasil do QS.

## Sukuon
Universiti Malaya

**Universiti Malaya** (**UM**) nopo nga universiti ponoriukan universiti awam Malaysia. Kinoyonon nopo dii nga id topis do bandaraya Kuala Lumpur, om ii nopo nga institusi ponginabasan takawas Malaysia bobos nakalaid om kipangkat takawas tumanud duo agensi penarafan sompomogunan, om universiti pongiso-iso ontok pasca-kemerdekaan Tanah Melayu.  Kiwaa limo Luguan Montiri Malaysia i nakaawi ponginabasan do hiti, om lundu politik, pongindopuan om koubasanan ointutunan pogun suai.

## Sukuon
Universiti Malaysia Sabah

**Universiti Malaysia Sabah** (**UMS**; English: University of Malaysia Sabah) nopo nga pupuruan doun'ginumuan (*public university*) id Malaysia. Iti noturidong mibagal poimbida' ontok 24 Milau 1994 sabaagi pupuruan ogonop kosiam id pogun diti. Pupuruan diti poingwiliu id koiyonon kiginayo 999 ikar id Suok Sapanggar do Kota Kinabalu id pogun Sabah. Miampai ponolikud do Nulu Nabalu om Rahat Sina Kabaatan, UMS insaru ointutunan sabaagi kampus tolundus id pialatan Asia Kabaatan Kosilaon.

## Sajara
Ontok toun-toun osopung ponguridangan, UMS nokoindalan mantad koumatan kaalasan daamot miampai abaabayan kopongiaan om pinsingilaan pupuruan pinapanau id koiyonon Kolej Komuniti Momuruan kotinanan Sabah id Likas di toun 1995 om Kolej Pisingubasan Telekom Menggatal di toun 1996. Pongomungan osopung UMS di toun 1995 nopo nga 205 mokiikinobos id naayatan ponoriukan ropong omulok.

Mantad Mahas 1999 gisom Mikat 2000, UMS minundaliu miampai kitaang doid kampus atatap dau id Suok Sapanggar. Ontok Milatok 1999, noinlaab o dimpoton ralombaal (*academic*) di pupuruan dii doid Watas Pisompuruan Labuan miampai ponuridangan UMS Kampus Sompomogunan Labuan (kipongonibaan UMSKAL).

## Sukuon
Valentina Tereshkova

**Valentina Vladimirovna Tereshkova** (Russian: Валентина Владимировна Терешкова, IPA: [vəlʲɪnʲˈtʲinə vlɐˈdʲimʲɪrəvnə tʲɪrʲɪʂˈkovə] nosusu 6 Mac 1937) nopo nga  injinior mantad Russia, puru do State Duma, om koumbal yau poinsuang id Soviet Cosmonaut. Ointututan yau sabaagi do tondu di kumoiso om tomulok kopio nokongoi id labus do pomogunan, nokoumbal songulun tumulud montok Vostok 6 kaantakan do 16 Jun 1963. Ingapat hopod om walu no yau minintutuk do pomogunan, osomok no tolu tadau yau id labus pomogunan om kakal po do songulun tondu i nokongoi do *solo space mission***.**
Urassaya Sperbund

**Urassaya Sperbund** (Boros Thai: อุรัสยา เสปอร์บันด์, nosusu ontok 18 Gomot 1993 id Thailand) nopo nga mimingkono om model tondu Thailand di miabung raha Thai-Norway. Nointutunan isido maya drama abantug *Duang Jai Akkanee*  i pinokito ontok toun 2010 miampai dii Nadech Kugimiya.

## Biografi
Nosusu isido ontok 18 Gomot 1993 id Thailand om tanak dohuri di Sigurd Sperbund om Urai Sperbund om kiwaa songulun taka ii pinungaran do Catreeya Sperbund.

### Pondidikan
Nakaanu isido pondidikan sikul tosiriba om takawas id Sikul Antarabangsa Regent, Pattaya om Sikul Patana, Bangkok. Pinooput kaagu isido do pondidikan id taang t Ijazah Sarjana Muda Sastera id Chulalongkorn University.

### Kalaja
Tuminimpuun isido do kalaja ontok umul 14 toun montok iklan koiso Genie Young Care Cologne om minampayat id pongihuman ZEN Model Search. Sumusuhut, pinosiliu do Channel 3 isido sabaagi songulun mimingkono. Konoon gulu isido maya drama *Peun See Long Hon*. Nabantug .nogi isio maya drama *Duang Jai Akkanee*  ontok toun 2010 om *Game Rai Game Rak* ontok toun 2011 miampai dii Nadech Kugimiya.

## Koposion peribadi
Nokoruba i Urassaya do mimingkono Thai Nadech Kugimiya mamaso sesi mamarakam do filem *Duang Jai Akkanee* ontok toun 2010. Ogumu spekulasi do media kokomoi piombolutan diolo, nga amu yolo popoboros kumaa tulun ginumuan kokomoi dilo. Ontok ponorubungan Milau 2022 miampai *The Standard Pop*,  kiboros i Urassaya do, "Kopiipio nopo nga amu yahai minangat sumiliu tambalut kusai om tondu. Miagal yahao do "Soira yati do mongintob tadau koiso dati?' om osorou ku ilo nopo nga maso pamarakaman do filem *Torranee Ni Nee Krai Krong*." Nokopihaboi yolo ontok Mahas 2023.

## Filmografi

### Film

### Television

## Diskografi

## Vidiu Muzik

## Konsert
Co-headlining

* 13th Kid Teung Mae (2010)
* Sam Thahan Suea Sao Limited Edition Live Show (2013)
* Love is in the Air: Channel 3 Charity Concert (2017)

Monokodung

* Thongchai McIntyre – Bird Arsa Sanook (2011)
* Channel 3 4+1 Superstar Concert (2012)
* The Impression Concert (2012)
* Give Me 5: Concert Rate A (2014)
* Thaitanium – Thaitanium Unbreakable Concert (2018)
* Nadech Kugimiya – The Real Nadech Concert (2019)
* Palitchoke Ayanaputra – Peck Palitchoke 15th Anniversary The Final Odyssey Concert Concert (2020)
* Jeff Satur – Jeff Satur Red Giant Concert (2025)

## Sukuon
Usain Bolt

**Usain St. Leo Bolt**, C.D. (nosusu 21 Ogos 1986) nopo nga songulun mananangkus mantad Jamaica. Sio nopo diti nga poingigit do rekod  100&nbsp;m (9.58 s), 200&nbsp;m (19.30 s) (19.19 s) om miampai tambalut dau id ababayan 4x100&nbsp;meter (37.10 s) (36.84 s). Ngaran om kinalantayon dau pinopoulai do ngaran wagu dau i lohoon sabaagi do **Lightning Bolt/Tinggoron** **Bolt** mantad ginumuan tulun.
Poinkalaja isio montok kelab Racer Track Club

## Rikod Pingat

## Catatan tabagos

: *Gisom Magus 2016*
Victoria, Australia

**Victoria** nopo nga wilayah bobos okoro do Australia i kosuang id Benua dii (Tasmania au kohompit) om ribu-ribu bandaraya Melbourne. Victoria nopo nga id boogian tenggara benua Australia miampai ginumu mogigion 5,022,300 juta (Mahas 2005), nopo nga wilayah miampai mogigion tasapou koduo id Australia. Linaab nopo dii nga 237.629 km².

## Sajara
Victoria nopo nga nokotongkiad mantad wilayah New South Wales om nosiliu koloni i nakagabas ontok toun 1851 kalapas kinaantakan *perburuan emas* bobos agayo id pomogunan soira norubaan o tambang-tambang emas id Ballarat om sumuduhut id Bendigo.

Ontok 1 Milatok 1901, notonduli o Victoria nosiliu wilayah id Persemakmuran Australia miagal wilayah-wilayah suai. Pogulu *ibu negara* Australia dinondo, Canberra, do nokoimagon, Melbourne nopo nga *ibu negara* Australia pointopot mantad toun 1901-1927.

## Sukuon
Viktor Axelsen

**Viktor Axelsen** (nosusu 4 Milatok 1994) nopo nga songulun mamaamain badminton Danish. Nakalantoi isio induo id piboian  Olimpik, induo id piboian sompomogunan, om ingapat id piboian Eropah. Nokopongowit isio o No. 1 BWF Ranking Sompomogunan montok kusai solo solinaid 183 minggu (gisom Gomot 2024), om No. 4 montok timpu baino. Solinaid karaja dau, nakalantoi i Axelsen toisanan pialaan toponsol id koduo-duo pialaan tinimungan om sosongulun okurang-kurang  insan (Sompomogunan Tour Super 1000 taang toi ko lobi kawas), suai ko Pialaan Sudirman (nonggo nakalantoi o tinimungan diolo where his team won Bronze in 2013). Known for his powerful smashes and solid defence, he is widely regarded as one of the greatest badminton players of all time.
Virgil van Dijk

**Virgil van Dijk** (nosusu ontok 8 Madas 1991) nopo nga songulun mamamain buul profesional Belanda di mamain id posisi bek tanga' montok kalab Liga Perdana Inggeris, Liverpool om baino nopo nga nosiliu nodi isio do songulun kapten montok tiim kabansaan Belanda. Isio nogi nga nointutunan nogi sabaagi songulun mamamain bek di kikoula-ulaho' kagarasan om akawas o kopomuruan. Ontok di toun 2019, nakaanu isio do gaa' Mamamain Kusai Poingingo UEFA om nakaanu isio do kinoyonon kumoduo montok gaa' Ballon d'Or.

## Sukuon
Vivo

**Vivo Communication Technology TD-LTE** (lohoon sabaagi **Vivo,** pinomungaranan i kopihondot do hogot  Esperanto, "hidup") nopo nga iso syarikat teknologi Republik Rakyat China i poinsanganu do BBK Electronics i ,minomonsoi do tolipun kandai, rogingot tolipun kandai, perisian, om nogi perkhidmatan id talian. Nokoturidong iti ontok 2009 id Dongguan, China. Syarikat diti nopo nga popoburu perisian montok tolipun diolo miagal ko' Vivo Aplikasi, Manager i poinsuang id sistom operasi di poinlongkod Android diolo id nombo do nointutunan iti sabaagi Funtouch OS.

## Sukuon
Waig

**Waig** (formula kimia: **H<sub>2</sub>O**) nopo nga kakamot kimia di koulai do bontuk lanak do linasu id linimput om sosotol di koubasanan. Waig di kopio nopo nga aiso roso', wotik om aiso tuwou. Formula kimia dau nopo ga popokito iso molekul waig nosiliu mantad duo atom hidrogen om iso atom oksigen. monikid koposion di pomogunan momoguno waig do tumilombus poimpasi.

Waig koulai id tolu bontuk iri no pepejal, lanak om gas. Waig di poinlanak nopo nga bontuk waig id ogumu kopio okito posorili pomogunan diti. Waig id bontuk gas nopo nga kukus toi ko' bolobou di naasil mantad waig di narasakan toi nokogolok. Waig id bontuk pepejal nopo nga ais di aasil nung waig maan pokodowo'. Waig nokopuli 71% mantad rinantai pomogunan, kogumuan nopo nga id rahat om karahatan (soginumu 96.5%)

Boros "air" (mantad boros Melayu) nokolintuhun mantad gamut Proto-Austronesia wahiR di gulu po nopo nga lobi poimbida kikomoyon "waig" toi ko' "bawang"
Wan Martina binti Wan Yusoff

**Wan Martina binti Wan Yusoff** nopo nga songulun mongungusap Malaysia om puru politik mantad Parti Islam Se-Malaysia. Pinili isido do Dewan Undangan Negeri Kelantan sabaagi Senator ontok 24 Magus 2021 soira pinosuul do Menteri Besar Ahmad Yakob. Mamaganti isido di Asmak Husin i nopupusan no karaja ontok 30 Mahas 2021.

Isido nogi nga Ponorikohon Persatuan Wanita Sejahtera Kelantan (Wanis), om Mongunguhup Ponorikohon Persatuan Misi Kembara Dakwah (MKD). Id suang parti politik, isido nopo nga Mongunguhup Luguanb Dewan Muslimat PAS Kawasan Bachok.

## Sukuon
Wangari Maathai

**Wangari Muta Mary Jo Maathai** (1 Ngiop 1940 – 25 Manom 2011) nopo songulun aktivis politik om sandad posorili Kenya. Nakaanu yau pondidikan id Amerika Syarikat id Kolej Mount St. Scholastica dan Universiti Pittsburgh, om Universiti Nairobi id Kenya. Ontok toun 1970, Maathai popotimpuun Gerakan Jalur Hijau, iso koisaan okon porinta posorili di popoinfokus kumaa potonomon puun, kopomogompian sandad posorili om hak tongondu. Ontok 1986, nokotorimo yau Gaa Right Livelihood,om ontok toun 2004, nokosiliu yau tondu Afrika koiiso di monorio gaa keamanan Nobel montok "sumbangan terhadap pembangunan mampan, demokrasi dan keamanan." Maathai nopo songulud komiti parlimen sabaagi Ponguhup Montiri Sandad Posorili om Sumber Sandad suang kopomorintahan Presiden Mai Kibaki mantad Milatok 2003 om Mialu 2005. Minidu pogun yau noontok barah ovari.

## Sukuon
Wahibah Tahir

**Ustazah Dr Wahibah binti Twahir @ H. Tahir** (Jawi: واهبة بنت طاهر&#x200E;&#x200E;) nopo nga songulun puru akademik tondu Malaysia. Isido nopo nga Lungkitas Kanan id Fakulti Sains Kemanusiaan, Jabatan Pengajian Islam, Universiti Pendidikan Sultan Idris. Id suang gana pulitik, isido nopo nga Puru Majlis Syura Ulamak Parti Islam Se-Malaysia (PAS).

## Pondidikan
Nakaanu i Wahibah do ijazah kedoktoran (Ph.D) id suang Sejarah Islam mantad Universiti Kebangsaan Malaysia ontok toun 2014. Nakaanu isido Ijazah Sarjana id suang gana Tamadun Islam mantad Fakulti Usuluddin, Universiti Malaya ontok toun 1998. Ontok 1989, nakaawi isido ponginabasan doid ijazah Sarjana Muda Usuluddin id universiti di miagal, Universiti Malaya.

## Bibliografi

* 
* 

## Sukuon

## Noputan labus

* Wahibah Tahir id Portal Direktori Pakar UPSI

* Wahibah Tahir id ResearchGate
* Wahibah Tahir id Google Scholar
Wattpad

**Wattpad** nopo nga liwang montok mambasa om popoilang fiksi  i pointopot sinuat om misompuru miampai monunuat om maamambasa suai. Kawo nopo genre di bobos oilaan nga romance, teen fiction, and fan fiction. As of November 2021, Wattpad had more than 90 million monthly users (the majority of whom were younger women), and there are over 665 million story uploads in total. &#x5B;**&#x5D;
Watu

**Watu** nopo nga iso kakamot di nosiliu mantad mineral om pinotimung tumanud komposisi mineral. Ponontinimungan diti winonsoi tumanud

# Suang mineral iri no kawo-kawo mineral di haro id watu dii.
# Tekstur watu, iri no ginayo om bontuk hablur-hablur mineral id suang watu:
# Koinano' (*structure*) watu, iri no kouludan gulong ginukad (*mineral crystals*)  id suang watu.

Watu di orotian maya poinggonop kosoruan nopo nga otimungan tumanud proses kobontukon watu om milo maan babako' kumaa tolu tinimungan iri no: 

# Watu igneus
# Watu enapan
# Watu metamorfosis
Watu igneus di nosiliu mantad magma nalanak, watu enapan mantad nosonod om nosotol do kakamot pointantu om watu metamorfosis nosiliu maya dou proses di pogulu om kosimban nogi kalapas noontok sotolon om linasu di asawat tomod. Tantak (*case*) id honggo kakamot organik kakal po do kibagas id watu otutunan do fossil.

Grotto of the Redemption nopo nga tinimungan koleksi watu om *petrifications* di haro id iso kinoyonon.

## Ponoriukan

Geologi nopo nga iso ponoriukan kokomoi pomogunan om komponen dau, kohimpit do ponoriukan kokomoi kopoosilan watu. Petrologi nopo nga ponoriukan kokomoi kouyuuyuo om nintodonon do watu. Mineralogi nopo nga ponoriukan kokomoi komponen mineral ii papaasil do watu. Ponoriukan kokomoi watu om komponen dau minanahak sokodung kumaa korotian kokomoi geologi om sajara pomogunan, korotian arkeologi kokomoi sajara tulun miampai kinoingkawason koinjiniolon om tiknologi tinimungan tulun.

Mulong pia do sajara geologi kahangkum do ogumu teori kokomoi watu om nintodonon dau ii nokoimbulai solinaid do sajara tulun, ponoriukan kokomoi watu noktimpuun do nokoindalan sabaagi sains formal ontok ohotusan ko-19. Teori Plutonisme nokoingkawas ontok timpu diti, om kinokitanan do komomoson raidoaktif ontok toun 1896 nokomilo do kopotontuan taduawulan radiometrik montok watu. Korotian kokomoi tektonik plat nopo nganokoingkawas ontok satanga koduo ohotusan ko-20.

## Ngaran watu tumanud saiz.

* Watu kelikir - Sumuku do watu tongokoro di binabak, kubasanan nopo nga watu granit montok momonsoi talun-alun.
* Tanak watu - Sumuku do watu tongokoro di poinsandad
* Watu bongkah -Watu tangagayo di lobi agayo ko ginayo buul hoki.

## Intangai nogi

* :ms:Geologi
* :ms:Kuari

## Sukuon
Wawa Zainal

**Wawa Zainal** (**Nur Hawa Zainal Abidin**; 12 Gomot 1992) nopo nga songulun mimingkono om model mantad Lahad datu, Sabah. Isido nopo nga tanak kawalu mantad 11 tulun miadi-adi. Nakasawo yau i Suhairil Sunari, songulun mimingkono om ointutunan nogi sabaagi Aeril Zafrel.

## Pakalajaan
Pinsan di Wawa nopo nga i Faris Hadzir, songulun bagas do gitaris tinimungan Bunkface. Pinopointalang yau toilaan dau id suang gana peragaan mantad po 12 toun o umul dau. Miingkono yau di kumoinsan nogi id drama kisiri *Ana Lulu.* Suai ko ii, yau nopo nga artis id siriba do syarikat Metrowealth (MIG) miampai mimingkono di nointutunan miagal ko' Shaheizy Sam, Lisa Surihani, Intan Ladyana, Kamal Adli om ogumu po suai.

## Koposion
Nakasawo i Wawa Zainal di Aeril Zafrel, songulun mimingkono ontok 25 Mansak 2012, om suminawo do kumoinduo ontok 4 Mansak 2013 id Masjid Jumhuriah, Taman Dato' Harun, Petaling Jaya. Pinapaharo i Wawa om i Aeril o pisasawaan diolo id Dewan Sri Kenangan MPSP Sungai Petani, Kedah ontok 31 Milatok 2015. Haro 4 o tanak diolo.

## Filemografi

### Filem

### Drama

### Telefilem

### Muzik video

### Televisyen

## Gaa om nominasi

## Sukuon
Watas id Sabah

## Ḇoogian id Sabah

## Watas id Sabah

### Bagas watas id Sabah

Watas Labuan - Pinopunso o watas Labuan gama do nokosiliu do Wilayah Persekutuan.

### Watas di nokosimban do ngaran

# Watas Bukit Garam dan Lamag kumaa watas Kinabatangan
# Watas Labuk Sugut kumaa watas Beluran
# Watas Pensiangan kumaa watas Nabawan

### Bagas watas tokoro id Pogun Sabah

# **Watas Tokoro Kunak - Nokosiliu watas poimponu ontok 01 Mahas 1981.**
# **Watas Tokoro Membakut - Nokosiliu watas poimponu ontok 09 Mansak 2023.**
# **Watas Tokoro Putatan - Nokosiliu watas poimponu ontok 01 Gomot 2007.**
# **Watas Tokoro Telupid - Nokosiliu watas poimponu ontok 01 Milatok 2014.**
# **Watas Tokoro Tongod - Nokosiliu watas poimponu ontok 01 Gomot 2023**

### Watas tokoro di pinopunso

# **Watas tokoro Tambisan - Pinopunso id koiimpuunon 90-an**
Yasmin Hani

**Yasmin Hani Ismail** (nosusu 11 Mahas 1979) nopo nga mantad do Rawang, Selangor. Isido nopo nga songulun mimingkono om manaanapanai abaabayan id Malaysia. Yasmin nga nokoumbal nogi nokosiliu do popolombus radio Era FM. 

Nokoimpuun o populariti di Yasmin Hani sabaagi artis soira nointutunan o bakat dau maya program hiburan, Muzik di gulu po. Nokoumbal nogi isido do mananapanai abaabayan program realiti do, Keynote. 

Yasmin om tambalut nogi nga opurokis do papapanau karaja kebajikan ii moguhup diolo do lohowon mogiigiyon id wawayaan maya kaampayatan diolo miampai Pertubuhan Reach Organisation ii nokendali miampai sokodung ejen mogihum bakat, Kleo om Tony. Opurokis nogi isido do moguhup koulunan ii osusa id lorong kota kosmopolitan miagal ko Kuala Lumpur. Poingidop tomod nopo yolo miampai aiso taakanon om tinumon om lumansan po daa do kosianan mantad tulun.   

## Filemografi

### Filem

* Cicak Man (2006)
* Bilut (2006)
* Duyung (2008)
* 2 Hati 1 Jiwa (Lina) 
* Chow Kit (2012)
* Pontianak vs Orang Minyak (2012)
* Gentayangan (2012)
* Kau Takdirku (2017)
* Gold (2024)

### Drama

* Astana Idaman (2002)
* Azam Ramadan Su (2014)
* Keluarga Pontimau (2015-2016) 
* Dian (2018) 
* Marry Me Senorita (2021)
* The Hotel (2021)
* The Hotel 2: Jiwa Yang Kau Puja (2021)
* She Was Pretty (2022)
* Bawah Blok (2023) 
* Bukan Cinta Sempurna (2023)
* Imam Instant Ustazah Scammer (2023)
* That Cover Girl (2023)

### Telefilem

* Skuad Elit - Special Edition (2003)
* Neon (2003)
* Hantu Kek (2010)
* Dollah Hapak (2011)
* Love Nora (2011)
* Gincu (2011)
* Peluang Kedua (2012)
* Cahaya Insaniah (2013)
* Cinta Organik (2014)

## Sukuon
Yesus Kristus

:*Montok mogintong Yesus Kristus tumanud pomuandaman do Islam, ongoi id liwang [[Nabi Isa a.s.|Nabi Isa a.s.]]*

 

Ih Yesus nopo nga songulun di raitan id suang Buuk do Kinorohingan, lolobi po id suang Habar Tosonong do Matius, Markus, Lukas om Yohanes. Maya nogi oh koposion dau dit kikuasa om boros dau dit poimponu kopio dot rati, nimpuunan dot agama Kristian. Minomoros ih Yesus dot iyau noh oh minomonsoi iti pomogunan, milo mangampun do dosa om manahak dot kotumbayaan kumaa tumatanud dau om katanud yolo dau mulong pia apatai. Nopo di maso yau poimpasi, pinopokito yau koimayaan do suma'ap diti kara'aton do pomogunan, sakit om kapatayon. 
Sorita kinotungaggan dau mantad kapatayon nosiliu pogintutunan om batos do kalansanan, mitanud koimayaan om ponudukan dau dit osonong kopio.Yau songulun nopo nga poinsuai kopio ko isai nopo nokoumbal do poimpasi om pangaruh nopo dau nga opurimanan gisom baino, duo ribu toun do nakatalib.Ih koposion om ponudukan dau dit doungkosuwai kopio sonrikot-rikot o tulun mongoi poki'ilo koila'an om kalansanan mantad di Yesus.

Ngaran nopo do "Yesus" nga mantad do boros Aram, dit mantad nogi oh boros Ibrani *"Ya-shua"*, dit komoyon do "Tuhan di minamasi".

## Kinosusuwon di Yesus

Iti noh oh sorita dot kinosusuwon di Yesus naanu mantad id Habar Tosonong do Lukas. Tontok nopo di Kaisar Agustus, oh Raja do pomorintaan do Rom, om i Herodes, oh Raja Yudea, suhuo noh minamangun ih malaikat Gabriel do minongoi hilo Nazaret do sumolowot di Mariam.
 
*"Boros ka di malaikat, 'Kada ko'oris Mariam, do pinuhawangan ko'd Kinorohingan, do monontian ko om maganak ko kusai om pungaranan nu yau ih Yesus.'"* Lukas 1:30

*"Nga boros ka di Mariam, 'Poingkuro miagal diri?, sumandak oku po.'"* Lukas 1:34

*"Simbar di malaikat Gabriel, 'Rumikot o rusod tolidang id diya om raitan olidang om tanak do Kinorohingan.'"* Lukas 1:35

Nokorikot oh kopoilaan mantad id pomorinta do Rom, ih Kaisar Agustus di minonuhu do kiroon tulun id kokuasaan dau om koinsanai pomogunan Galilea om Yudea, koinsanai oh mongoi daptar hilo bandar om kota kinosusuwon dau. Ih Mariam om Yusuf, sawo dau, nga minongoi nogi hilo Bethlehem do popotulis do ngaran diolo, nga soira nokorikot diolo, aiso noh do tiyonon. Om maso kosusuwan di Mariam nga muhai-ruhai, iyon nodi yolo id iso ponunumadan do domba. Id watas diri, haro oh gompomogompi domba do madtamong do domba diolo. Sigog ih intalang oh malaikat Tuhan id toguang diolo. 

*"Tadau noh baino do nosusu id pomogunan di Daud oh gampamasi dikoyu. Iri noh oh Kristus, Tuhan."* Lukas 2:11

Otood kopio ih gompomogompi domba, ponudukan dot yahudi minangajar diolo do insan maso korikot ih gampamasi hiti pomogunan,pinatahak dau koposion dau do mamasi tulun om tangkus nodii yolo minongoi intong ih tanak.Om kosolowot nodi diolo ih Mariam, ih Yusuf om ih Yesus, ih maso po'd ragang,  dit poingodop id iso ponunumadan. Soira nokouli ilo gompogompi domba om mogiboros-boros nodi diolo, pasal dih nunu nokito diolo, mamarayou kopio yolo tuhan, koinsanai di nokito diolo om miagal ngaawi dit nokoboros dit malaikat.

''The "Jesus" Film project'' id boros Dusun
Yit Foh Tenom Coffee

**Yit Foh Coffee Factory Sdn Bhd** (popoindalan bisnes sabaagi Yit Foh Tenom Coffee) nopo nga papalabus kupi i apangkal id pogun Sabah, Malaysia mantad po 1960. Pinoturidong di Gundohing Yong Loong Vun id Kg Chinta Mata id watas Tenom o syarikat diti om iti nopo nga syarikat di bobos otuo id Sabah. Syarikat dii nopo nga sanganu do Yit Foh Coffee Factory Sdn Bhd om nookunan no halal.

## Sajara'
Syarikat dii nopo nga iso' mantad do papalabus Kupi Tenom om nointutunan sabaagi do operator i bobos totuo tu mantad po 1960 do noukaban. Pinoturidong di Gundohing Yong Loong Vun id Kg Chinta Mata, Tenom, kakal po papaasil o syarikat diti do serbuk kupi maya tradisional miampai momolugu linsou kupi momoguno do suduon montok poposoliwan wongi kupi di kopipio. Soira notungkusan di Alex Yong, noukab o iso kilang wagu ontok toun 1993 om kidimpoton do popoburu pasaran gisom id pointongkop pomogunan. Susumaap di tagayo montok syarikat diti nopo nga Kopi Fatt Choi Tenom, mantad watas di miagal sundung do noturidong nogi syarikat dii ontok toun 1986.

## Sukuon
Wong Mew Choo

**Wong Mew Choo** (; nosusu 1 Mikat 1983) nopo nga songulun pamain badminton tongondu mantad Malaysia.

Nakatanud disio do Piboian Badminton Pogun 2006 id Anaheim om kaanu nakalantoi gisom koturugon koduo. Ontok Sipoot Komanwel 2006 id Melbourne, nokoponguhup disio pogun Malaysia maganu midol amas id suang abaabayan tiim piomungan, kalantaion naanu alapas naanu mato kalantaion  2-1 montok Malaysia. I loobi kapamarayou, tiim Malaysia nakalantoi papaala England 3-1 nopo nga kinalantaion kumoiso id suang sajara pomoinan.

## kalajaan
Kumoinsan disio kosiliu nointutunan id suang Mintotoiso Tondu Badminton Sipoot  Asia kabaatan 2003, soira kaanu isio midol amas , miampai mamaala Singapura Li Li, om kalantoi kumoiso Sipoot Komanwel i momorinta.

## Koposion sondii
Haro taka totuo disio, Miew Kheng nopo nga bagas pamain badminton kabangsaan. Nakasawo disio miampai tambalut sambayanandisio i Lee Chong Wei montok 9 Milau 2012. Tanak diolo, Kingston Lee, nosusu ontok 12 Ngiop 2013. Tanak kumoduo, Terrance Lee i nosusu ontok  9 Madas 2015.

## Paganakan

## Kinalantaion

## Sukuon



## Sukuon labus

* Profil Pemain BWF
* Laman web BAM - Profil Wong Mew Choo
Yazmin Aziz

**Yazmin Aldwin Abdul Aziz** (nosusu ontok 10 Manom 2001) nopo nga songulun susuminding om monunupu sinding kiraha Melayu om Filipina. Ontok toun 2022, nosiliu isido songulun monongkibai do  *[[Big Stage]]* musim kaapat om nokolimbou do taang kaapat id ababayan dii.

## Pondidikan
Mininsingilo i Yazmin Aziz do pidato om drama id Longkod Inus Kosolimbahan Kuala Lumpur. Maamaso poinsikul, minomonsoi isido kosolimbahan id iso produksi teater muzikal. Milo isido mimboros id suang boros Inggeris, Tagalog om Malayu. Nakaawi isido ponginabasan Diploma Komunikasi ontok Mikat 2021 om dinondo nopo nga monginobos montok Sarjana Muda Sastera id suang Komunikasi Massa (Pengajian Media) id Universiti HELP.

Kalantayon nokopogulu disido id suang pialaan kabaalan mogowit kumaa goos dau do mamain gitar om vokal. Mantad dii, nokolimbou isido id taang kotolu bobos id sawat id suang piipiro pialaan, kohompit no pingat perak id suang kosolimbahan vokal id Kejohanan Seni Persembahan Dunia Maya 2020; Pingat perak om gaa' industri id suang kosolimbahan vokal id Kejohanan Seni Persembahan Dunia 2017 id Long Beach, California; Kejohanan Dunia Karaoke 2019 id Tokyo; Global Pinoy Idol; om kinoyonon kotolu id suang Bakat Ohsem Malaysia pinaanjul do Hurr.tv.

Koumbal i Yazmin minsingilo vokal mantad di Vince Chong.

## Pakalajaan muzik
Single koiso di Yazmin, "Lihatlah" sinuat miampai di minomoluda disido do vokal, i Vince Chong. Kinumalaja isido miampai di M. Zulkifli Abdul Jalil id suang lirik, id nombo sinuminding om rap isido. Naanu o sinding dii do Warner Music montok posolimbahon.

Haro o kosolimbahan di Yazmin i ointutunan id Malaysia kohompit no ontok nokoimbulai id ababayan TV Filipina, *ASAP Chillout* modsinding sinding di sinuat dau, miampot kosolimbahan *[[beatboxing]]* Michael Pacquiao om nokosuang nogi do carta muzik id rosiu arus perdana maya single "Cold Rainy Days" om "Soul Connection" id Hitz Met10.

Nokoumbal nogi i Yazmin do nosiliu Artis Tulan Diti id Hitz montok wulan Milau 2020.

Nokoumbal isido miuhup miampai artis Filipina-Amerika JayR om Kris Lawrence, om nogi papalabus mantad Libya, Debani.

Nakaanu idea mantad toruol Covid-19, minapalabus i Yazmin do sinding kawawagu, "Soul Connection".

Isido nogi nga maamampayat do ababyan *[[Lagu Cinta Kita]]* timpu koduo id TV3 om *[[Big Stage]]* timpu kaapat id Astro Ria.

## Diskografi
* *Crush,* 2021
* *Bosan,* 2021
* *Ruling Game,* 2020 
* *Soul Connection,* 2020
* *Cold Rainy Days,* 2020 
* *Heart & Soul,* 2020 
* *Lihatlah,* 2018
* *Pencuri Hati,* 2022

## Filemografi

### Filim

## Gaa' om pencalonan

## Sukuon

## Noputan labus
* 
*
Yoon Bo-ra

**Yoon Bo-ra** (nosusu ontok 30 Momuhau 1989), i lobi ointutunan sabaagi **Bora**, nopo nga modsisinding, *rapper* om mimingkono do Kabaatan Korea. Isido nogi nga bagas puru do tinimungan tondu Kabaatan Korea, Sistar om sub-tinimungan Sistar19.

## Koposion pogulu om Pondidikan
Nosusu i Bora ontok 30 Momuhau 1989, id Seoul. Minaganu isido major id suang Musical Theater id Myongji University, om naawi (*graduated*) ontok Mansak 2015.

## Diskografi

### Single

#### sabaagi artis gulu

#### sabaagi artis nopili

## Filemografi

### Filim

### Siri Televisyen

### Palan televisyen

### Kinoimbulayon id muzik video

### Hosting

*

## Gaa om ponsalonon

## Karier
### 2010–2011: Sistar om Sistar19

Ontok Mahas 2010, debut i Bora sabaagi puru tinimungan Sistar maya KBS' *[[Music Bank (TV series)|Music Bank]]* miampai debut single diolo, Push Push.

Ontok 2011, Bora om puru tinimungan dau i Hyolyn minonuridong do sub-tinimungan Sistar19 miampai single "Ma Boy".

## Sukuon

## Noputan Labus

* Laman web rasmi
Yuka Kharisma

**Yuka Kharisma** nopo nga susuminding om monunupu sinding Indonesia i poingimpou id Kuala Lumpur, Malaysia.

Isido nopo nga finalis opintanga kolimpupuson montok Indonesian Idol timpu kolimo. Ontok toun 2016, snakaanu isido gaa Artis Tondu Wagu Bobos Abantug id Anugerah Planet Muzik ko-15. Ontok toun 2018, minapalabus i Yuka Kharisma do album koiso dau i kiuhu YUKA #1 om pinorongou ii kumoinsan id konsert dau ontok 28 Ngiop miampai Bunga Citra Lestari (BCL) om Anuar Zain id Plenary Hall KLCC, Kuala Lumpur, Malaysia.

Ontok toun 2021, minimbulai kawagu i Yuka miampai sinding wagu kuhu *Melihatmu Bahagia*, i sinupu om sinuat dau sondii.

Osiliu isido mimingkono ponguhup id suang debut filimografi, *The Experts* ponuhuan di Andre Chiew om Nazim Shah.

## Koposion
Nakasawo i Yuka miampai sawo dau i Ahmad Jeffny mantad Miikat 2016.

## Diskografi
### Album

### Singles

### Sabaagi artis naalap

### Sinding suai

## Filimografi

### Filim

## Sukuon

## Noputan labus
* 
*
Yuna (susumind̠ing)

**Yunalis binti Mat Zara'ai** (Jawi: يوناليس بنت مد ظراعي; nosusu ontok 14 Milau 1986) toi ko' lobi ointutunan sabaagi i Yuna (Yuna Zarai) nopo nga songulun susuminding tondu om monunuat do sinding id pogun Malaysia. Nointutunan isido sabaagi songulun susuminding tondu do rock indie di kisurundung i gulu kopio di monindak do industri muzik miampai muzik rock indie. Isido nogi nga kiharo Ijazah Sarjana Muda Undang-Undang miampai Kepujian id Universiti Teknologi MARA Kampus Shah Alam.

## Sukuon
Zack Tabudlo

**Zack Nimrod Tabudlo** (nosusu ontok 6 Momuhau 2001) nopo nga modsisinding Filipino, monunupu sinding om puru muzik (musician). Kinokitanan nopo tulun disio di koinsan nogi nga sabaagi mampayat doid timpu koiso *The Voice Kids* id siriba tapanai Bamboo Mañalac, id nombo noidu isio id piboi'an timpu koduo. Nimpuunan disio o kalaja doid gana muzik ontok 2018 pogulu do nointutunan kopio isio ontok 2020 soira sinumuang yau doid MCA Music (dinondo nopo nga UMG Philippines) maya sub-label Island Records Philippines.

Single nopo disio, "Nangangamba" nga pinalabus ontok 2020. Sinding disio kiuhu "Binibini", i pinalabus ontok toun 2021, minamabak do rekod sabaagi sinding lokal bobos akawas doid carta :en:Spotify Philippines. Debut album disio ii no *Episode*, pinalabus ontok 15 Gumas 2021. Nosiliu o sinding "Pano" sabaagi sinding di bobos alaid do numnul koiso OPM doid Spotify Philippines, sinding koiso i nokoimagon doid carta *Billboard* Philippines Songs, om nokosuang id carta id piipiro pogun Kabaatan Asia kaampai no Malaysia, Thailand, om Vietnam.

Ontok toun 2022, nosiliu i Tabudlo do iso mantad artis id label di wagu nogi  pinoimagon ii no Republic Records Philippines id siriba UMG Philippines. Ontok 20 Mansak 2022, minanahak isido kopokitanan doid Expo 2020 Dubai kopihondot di Jubilee Stage.

Ontok 2023, minoposoliwan isio sinding kiuhu  "Akin Ka" montok kaaga'an do album studio koduo dau i kiuhu "For All" i polobuson ontok 14 Mansak.

## Sinuku'
Zaharah Ibrahim

Tan Sri Datin Paduka **Zaharah binti Ibrahim** nopo nga Luguan Hakim Malaya kohopod om iso. Momuru nogi isido sabaagi ponorikohon *[[Prasarana Malaysia Berhad]]* (Malaysian Infrastructure Limited).

## Pondidikan
Nokosikul i Zaharah id Sekolah Kebangsaan Bandar Pontian om minongoput sinikulan id sikul asrama poinggonop poimbida montok susumikul tongoondu,Sekolah Tun Fatimah (STF). Sumusuhut, nakaawi isido ponginabasan id Universiti Malaya hilo Kuala Lumpur, Malaysia miampai Ijazah Sarjana Muda Undang-Undang (Kepujian) (LL.B.) ontok 1977.

## Karier
Minongimpuun i Zaharah Ibrahim do kalaja dau id suang gana undang-undang ontok 26 Ngiop 1977 sabaagi upisor undang-undang. Sumusuhut, pinosiliu isio id suang Perkhidmatan Kehakiman om Perundangan om kitonggungan sabaagi Majistret id Alor Gajah, Jasin, om Merlimau, oinsanan id Melaka.

Id pialatan toun 1981 om 2004, mongigit isido mogisuusuai buruon id Jabatn Peguam Pogun Malaysia om Komontirian Perdagangan Dalam Negeri om Hal Ehwal Pengguna. Buruon kolimpupuson nopo dau id suang perkhidmatan dii nga sabaagi Penggubal Undang-Undang Parlimen id pialatan 1996 om 2004.

Ontok 1 Magus 2004, nosiliu isido sabaagi Pesuruhjaya Kehakiman Mahkamah Tinggi Malaya om berkhidmat id Mahkamah Tinggi Kuala Lumpur om Shah Alam. Ontok 28 Madas 2006, nokoimagon isido sabaagi Hakim Mahkamah Tinggi.

Ontok 14 Ngiop 2010, nokoingkawas o pangkat dau sabaagi Hakim Mahkamah Rayuan.

Ontok 16 Mansak 2015, pinosiliu isido sabaagi Hakim Mahkamah Persekutuan.

Ontok 11 Madas 2018, pinosiliu isido di Yang di-Pertuan Agong do Luguan Hakim Mahkamah Tinggi Malaya. Minonowoli isido di Ahmad Maarop i nokoingkawas o pangkat sabaagi Ponorikohon Mahkamah Rayuan Malaysia. Sundung do ingkaa, nokopolombus nopo isido batos (mengangkat sumpah) id Istana Kehakiman soira nokoguli id Malaysia ontok 17 Madas 2018, poposiliu disido tondu kumoduo i mongigit buruon kehakiman kotolu bobos akawas id pogun diti.

Ontok 11 Milau 2019, pinosiliu isido sabaagi ponorikohon *Prasarana Malaysia Berhad* (Malaysian Infrastructure Limited). Minonowoli isido do bagasa Luguan Polis Pogun (IGP), i Khalid Abu Bakar, ii minidu mantad buruon kalapas kinalaan do Barisan Nasional (BN) id Pilihan Raya Umum Malaysia ko-14. Id pintangaan Mikat 2020, sinowolianan i Zaharah di Tajuddin Abdul Rahman, puru Parlimen Pasir Salak mantad Pertubuhan Kebangsaan Melayu Bersatu (UMNO), gama krisis perlembagaan Malaysia 2020 i popokito kinorotuon do piomungan momuruan Pakatan Harapan.

## Kapamantangan
*  :
**  Officer of the Order of the Defender of the Realm (KMN) (1992)
**  Commander of the Order of Meritorious Service (PJN) - **Datuk** (2004)
**  Commander of the Order of Loyalty to the Crown of Malaysia (PSM) - **Tan Sri** (2016)
*  :
**  Companion of the Order of the Crown of Selangor (SMS)
**  Knight Commander of the Order of the Crown of Selangor (DPMS) - **Datin Paduka** (1997)

## Sukuon
Zainon Munshi Sulaiman

**Zainon binti Sulaiman** (22 Milatok 1903 - 2 Ngiop 1989) toi ko' lobi ointutunan sabaagi do Tina Zain nopo nga songulun lundu pondidikan om politik tondu di abantug.

## Kointutunan Toniba
Tina Zain di nosusu id Nyalas, Melaka nopo nga tanak koonom mantad walu mogiadi. Tapa nopo disido nga i Munshi Sulaiman id hinombo poingion id Tanjung Pinang, Riau. Tapa di Tina Zain nopo diti nga songulun di momonsol kopio kokomoi do pondidikan di tongo tangaanak disio, au mongiro kusai ko' tondu. Suai ko iri, Munshi Sulaiman nogi nga nakasaga do minonolikud koubasanan do Tinaru Melayu di pogulu, id hinombo mogodu tanak tondu do minsingilo suai ko' mantad minsingilo kokomoi do Al-Quran. Munshi nopo diti nga iso boros pamalahawan kumaa tulun di mongia kokomoi do boros, mantad no di nointutunan i tapa di Tina Zain sabaagi do Munshi Sulaiman tu isio nopo nga songulun mongingia do ugama Islam om Boros Malayu. Suai po, i Tina Zain nopo di nga nakaanu pondidikan au formal mantad di tapa disido. 

## Pondidikan
Tina Zain nopo di gulu diti nga nointutunan sabaagi songulun tanak di apaagat om aba'al kopio o' pomusarahan. Isido nogi nga abagos om ogorot do minsingilo kokomoi nunu nopo komilaan. Antakan minoyo isido di tapa dau minion hilo id Melaka nga, nokosikul isido id Methodist Girls School, Tengkera (1909-1912) om kotilombus id Tengkera School (1913-1915) gisom no do naawi isido id Junior Cambridge. Kinogompoton di Tina Zain, iri no tu naawi sumikul nopo nga iso ahal id arayou tomod antakan di tu okon ko oinsanan kaanu momodimpot ahal di loolobi po ii tongo'ondu. Suai po ko iri, nakaanu kasari i Tina Zain do popotindohoi kotumbayaan toi ko' akidah di naanu disido mantad po di tokoro po' sundung po tu poinsikul isido. 

Kalantaion di nodimpot di Tina Zain nopo nga nakaralad om pino'ilang kumaa oinsanan tinimungan do tulun. Manu nogi daa isido do iri nopo tongo'ondu nga koilo mambasa om monuat, tu opurimanan di Tina Zain do komilaan nopo nga kaanu monguhup momolodi kouyuuyuon tinan di osonong. Mantad di, id umul 17 toun Tina Zain nopo nga minomuridong sikul id Pasuh Jaya, Negeri Sembilan. 

## Kalaja
Antakan toun 1921, Tina Zain nopo nga minundaliu id Muar om poingkalaja do id Sikul Tondu Bandar Maharani. Toun 1924, nokosiliu isido sabaagi luguan mongingia id sikul di miagal. Okon ko iri no, nokosiliu nogi isido sabaagi mongingia mogogontong (penyelia) montok sikul tondu id watas Muar om Batu Pahat om kotilombus nogi montok oinsanan pogun Johor. Suai po, Tina Zain nogi nga pinapaharo do sikul ugama sodopon di koiso hilo id Johor.
Zaliha Mustafa

Datuk Seri Dr. **Zaliha** **binti Mustafa** (زاليها بنت مصطفى; nosusu 28 Mahas1964) nopu nga songulu sorupu politik Malaysia om Montiri id Porinta MADANI sinorupu do Luguan Montiri ko-10, YAB Dato’ Seri Anwar Ibrahim mantad Momuhau 2022. Nokosili yau sabaagi Montiri id di Jabatan Luguan Montiri (Wilayah Persekutuan) om tondu koimso i mongigit do portfolio diti. Dr. Zaliha nogi nga songulun Sorupu Parlimen Sekijang montok panggal kumoiso mantad Pilihan Raya Umum ko-15.

Pogulu diti, nokowonsooi yau do sajara sabaagi Montiri Kolidasan tondu komoiso do Malaysia, kinumaraja mantad Momuhau 2022 gisom pomohuyasan kabinet ontok Momuhau 2023. Id pontodbiran pogulu diti, nokoumbal yau nosili do Setiausaha Politik kumaa Montiri Pembangunan Tondu, Paganakan om Tongoulun, Dato’ Seri Dr. Wan Azizah Wan Ismail, maamaso nosoroupu o porinta do Luguan Montiri ko-7, Tun Dr. Mahathir Mohamad.

Dr. Zaliha nopo nga sorupu Parti Keadilan Rakyat (PKR), komponen tomponsol id piomungan Pakatan Harapan (PH), om kiharo mogiisuusuai tonggungan toponsol id parti, kahangkum no Luguan Momuruankuasa Pemilihan Parti (JPP) PKR. Nokoumbal nogi yau nokosili sabaagi Sroupu Majlis Ponoropuan Longkod (MPP) (2018–2020), Momuruan Akademi Piadangan (2009), Mongunguhup Luguan Tondu PKR (2007–2009), om Momuruan Piromutan PKR Pogun Johor (2005–2007).

## Buruonon Politik

### Montiri Kolidasan (2022-2023)
Ontok Momuhau 2022, nokosili i Zaliha sabaagi Montiri Kolidasan wagu mantad Luguan Montiri Anwar montok kumaraja id kabinet dau. Nokowonsoi yau sajara sabaagi Montiri Kolidasan tondu di kumoiso. Pogulu dilo, minamarayou i Khairy Jamaluddin kumaa kopomilian dau. Ontok tadau sumusuhut, 3 Momuhau 2022, minongingit yau do tonggungan di maya rasmi alapas minagangkat yau do sumpah.

### Montiri id Jabatan Luguan Montiri (Wilayah Persekutuan) (2023 - dinondo)
Ontok Pomohuyasan Kabinet koiso Porinta Piomungan MADANI ontok 12 Momuhau 2023, nokosili i YB Dr. Zaliha sabaagi Montiri id Jabatan Luguan Montiri (Wilayah Perseketuan) di wagu.

## Kootuson Pilihan Raya

### Parlimen

### Dewan Undangan Negeri (DUN)

### Kapamagatangan
 
*  Seri Mahkota Wilayah (SMW) - **Datuk Seri** (2025) 

## Sukuon
Zaman Bosi

Id gana do arkeologi, **Zaman Bosi** nopo nga taang koburuon do koulunan ii momoguno do kakamot miagal do parakakas om sanjata di okito. Pomogunoon do kakamaot diti nopo nga kobotulan om kiwa di nosimbanan do suai ii sasatanga koulunan purba ii adadi i pomutanaman, kotumbayaan ugama, om koinusan i mogisuusuai nga au mositi.
Zee Avi

**Zee Avi** (nosusu **Izyan Alirahman** i ointutunan nogi sabaagi **KokoKaina**; 15 Momuhau 1985) nopo nga songulun monuunuat om susuuminding tondu id Malaysia. Pinokosusu isido id Miri, Sarawak, minundaliu kinoyonon id Kuala Lumpur ontok umur 12 toun om naawi o ponginabasan id gana monupu fesyen id Universiti InterContinental Amerika, London.

Ontok Manom 2007, pinosuang isido do sinding kumoiso id YouTube montok tambalut disido id Kuala Lumpur om nakaanu komi di tosonong  mantad tulun ginumuan. Soira pinosuang o video disido id YouTube, ruminuba i Patrick Keeler mantad tinimungan rock America, The Raconteurs i minanahak disido do laman web video disido kumaa di Ian Montone ii no tu i monguungulud do tinimungan The White Stripes, The Shins, The Raconteurs om suai po. Pinatahak di Montone kumaa di Emmett Mallory om id kotohurionon nopo nga minanain kontrak miampai do Brushfire Records di Jack Johnson.

## Sukuon
Zeti Akhtar Aziz

**Ungku Zeti Akhtar binti Ungku Abdul Aziz** (nosusu 27 Magus 1947) tanak di Profesor Diraja Ungku Abdul Aziz Ungku Abdul Hamid om Sharifah Azah Aziz nopo nga tondu kumoiso di nosiliu  Gabenor Bank Negara Malaysia. Isido nogi nga okito sabaagi songulun di pantangon id  Malaysia.

Ontok 13 Manom 2010, nopili i Zeti sabaagi Ketua Bank Pusat Terbaik Dunia do majalah *Global Finance*.

## Koposion pogulu
Nosusu isido id Johor Bahru, Johor om nakaanu pondidikan id Sekolah Menengah Assunta, Petaling Jaya ontok 1958. Ontok toun 1970, nokotorimo isido Ijazah Sarjana Muda Ekonomi id suang gana Ekonomi Analitikal om minongoput ponginabasan id taang Sarjana om Doktor Falsafah id suang gana kousinan om ekonomi antarabangsa ontok 1978.

## Karaja
Minongimpuun isido karaja sabaagi mononoriuk ekonomi id Longkod Ponoriukan om Pambalajaran Bank Pusat Asia Tenggara (*South-East Asia Central Bank Training & Research Centre*) ontok toun 1979 gisom 1984. Tumilombus linantik isido sabaagi Penolong Pengurus Jabatan Ekonomi id Bank Negara Malaysia.

Ontok toun 1994,linantik isido sabaagi Luguan Jabatan Ekonomi Bank Pogun Malaysia. Ontok 1 Manom 1998, linantik isido sabaagi Pemangku Gabenor Bank Pogun Malaysia kalapas nokoidu i Datuk Ahmad Mohd Don. Sumusuhut ontok 1 Mikat 2000, linantik isido sabaagi Gabenor Bank Pogun Malaysia koturu om tondu koiso i linantik id suang jawatan dii.

Nokoumbal nogi isido nosiliu sabaagi Pengarah Pengurusan Danaharta Nasional Berhad mantad toun 1998 - 2000. Isido nogi nga bagas Puru Lembaga Pengarah Khazanah Nasional Bhd mantad di toun 2004.

Ontok 20 Ngiop 2011, nosiliu kawagu isido sabaagi Gebenor Bank Pogun Malaysia (BNM) montok limo toun o timpu mimpuun 1 Mikat 2011.

## Paganakan
Miniongoi isido miampai di Dr Taufik Ayman om kiwaa 2 tulun tanak, i Alif om Aziz Ayman. Tapa nopo disido nga i Profesor Diraja Ungku Abdul Aziz Ungku Abdul Hamid om tama nopo disido nga i Sharifah Azah Mohamed Alsagoff.

## Sukuon